Foto: Medjugorje.hr



"NEKA smo mi iz odavde, ali s pravom tvrdimo da je najveći kriminal, od droge, prostitucije, kocke, krijumčarenja u Međugorju, a vi koji ste zaduženi to riješiti samo kupite novac i zatvarate oči!", stoji u pismu ogorčenih stanovnika Međugorja koji su se obratili javnosti otvorenim pismom, a koje je objavljeno u mostarskom Dnevnom listu.



Napokon nekoga i zatvorite!



U pismu se naglašava kako je Međugorje postalo regija kriminala, kao i da nadležne inspekcije u jednom od najvećih katoličkih svetišta na ovim područjima rade selektivno odnosno da ne rade - pošteno.



"Svako malo dođete u kontrolu u Čitluk i Međugorje, neki se kazne, neki zatvore, a oni koji rade najveće nezakonitosti nastave još jače raditi i varati. Znamo da vaš posao nije lagan, ali ako hoćete nešto postići i napraviti red, onda dođite s deset auta pa po redu pogledajte jednako svima. Na internetu objavite koga ste kaznili i ti ljudi odu na loš glas, a drugi… nema što ne rade i – ništa!", stoji u pismu mještana Međugorja.



Kriminal je u Međugorju postao posebno velik problem, a gotovo je nevjerojatna količina neprijavljenih gostiju te prodanih stvari i usluga bez da je izdan i jedan račun. Kada se kriminal i otkrije, sve se zataška.

Tekst se nastavlja ispod oglasa

Nisu prijavili mrtvog gosta



"Nedavno se u jednom pansionu dogodio jedan smrtni slučaj među turistima i nitko nije prijavio ni ‘skupinu’ ni da je netko umro, navedeno je u pismu. Spominju se i slučajevi trovanja hranom. Jedna skupina gostiju, čitav autobus, ‘završila’ je sa želučanim tegobama nakon što su svi jeli burek, stoji u pismu. U Međugorju cvijeta prodaja alkohola, lažnih marka majica i obuće pa do cigareta.



"Sve se to uvezalo da je nezamislivo", stoji u pismu.